Τμήμα Πολιτικής Επιστήμης και Διεθνών Σχέσεων

Το Τμήμα Πολιτικής Επιστήμης και Διεθνών Σχέσεων (ΠΕΔιΣ) έχει έδρα την Κόρινθο, και ανήκει στη Σχολή Κοινωνικών και Πολιτικών Επιστημών του Πανεπιστημίου Πελοποννήσου. Ιδρύθηκε με το προεδρικό διάταγμα 118/2003 (ΦΕΚ Α' 102). Οι πρώτοι φοιτητές εισήχθηκαν στο ακαδημαϊκό έτος 2007-2008 οπότε και ξεκίνησε η λειτουργία του τμήματος.

 Οι προπτυχιακές σπουδές είναι διάρκειας 4 ετών και κατανέμονται σε οκτώ (8) εξάμηνα. Το προπτυχιακό πρόγραμμα σπουδών ανανεώθηκε το ακαδημαϊκό έτος 2021-2021 με έξι μαθήματα σε κάθε εξάμηνο. Ο συνολικός αριθμός μαθημάτων για την απόκτηση πτυχίου διαμορφώνεται σε σαράντα οκτώ (48) και περιλαμβάνει και δύο μαθήματα αγγλικής γλώσσας-ορολογίας στα Α' και Β' εξάμηνα. Κορμός και Κατευθύνσεις Το πρόγραμμα σπουδών είναι ενιαίο στα δύο πρώτα έτη σπουδών (εξάμηνα Α' έως και Δ'). Στα δύο τελευταία έτη σπουδών οι φοιτητές επιλέγουν κατεύθυνση σπουδών. Οι προσφερόμενες κατευθύνσεις είναι: Πολιτική Επιστήμη Διεθνείς Σχέσεις Πτυχιακή Εργασία Οι φοιτητές που βρίσκονται στο Ζ' εξάμηνο σπουδών έχουν δικαίωμα να εκπονήσουν πτυχιακή εργασία εφόσον έχουν ολοκληρώσει επιτυχώς τουλάχιστον τριάντα (30) μαθήματα του προγράμματος σπουδών. Η πτυχιακή εργασία αντικαθιστά και αντιστοιχεί με δύο μαθήματα του 4ου έτους. Από το 2015-2016 το τμήμα ΠΕΔιΣ προσφέρει τέσσερα μεταπτυχιακά προγραμματα σπουδών, διάρκειας ενός έτους (12 μήνες). Πρόγραμμα Μεταπτυχιακών Σπουδών "Διακυβέρνηση και Δημόσιες Πολιτικές". Κατευθύνσεις Διακυβέρνηση Δημόσιες Πολιτικές Πρόγραμμα Μεταπτυχιακών Σπουδών "Παγκόσμια Πολιτική Οικονομία", Κοινό μεταπτυχιακό με τον Πανεπιστήμιο Νεάπολις Πάφου, Κύπρος. Κατευθύνσεις Διεθνής Επιχειρηματικότητα Διεθνής Ασφάλεια Διεθνής Ανάπτυξη Πρόγραμμα Μεταπτυχιακών Σπουδών "Παγκόσμιες Προκλήσεις και Συστήματα Αναλύσεων" Πρόγραμμα Μεταπτυχιακών Σπουδών "Mediterranean Studies (Μεσογειακές Σπουδές)". Αγγλόφωνο μεταπτυχιακό σε συνεργασία με τα τμήματα Πολιτιστικής Κληρονομιάς και Πολιτικών Επιστημών - Πανεπιστήμιο της Μπολόνια, Ιταλία), το Εθνικό Ινσιτιτούτο Ανατολικών Γλωσσών και Πολιτισμών -Πανεπιστήμιο της Σορβοννης-Paris III, Γαλλία), το τμήμα Διεθνών Σχέσεων - Πανεπιστήμιο Υασάρ, Τουρκία, το τμήμα Οικονομικών Επιστήμών - Πανεπιστήμιο Νεάπολις Πάφου, Κύπρος, και το Olympia Summer Academy. Οι κάτοχοι αναγνωρισμένων μεταπτυχιακών μπορούν να γίνουν δεκτοί για την εκπόνηση διδακτορικής διατριβής υπό την επίβλεψη τριμελούς επιστημονικής επιτροπής. Το τμήμα ΠΕΔιΣ σήμερα στεγάζεται σε δύο όμορα κτήρια στην Κόρινθο. Το κεντρικό κτήριο βρίσκεται στη διασταύρωση των οδών Αριστοτέλους 1 και Λεωφόρου Αθηνών, στον 1ο όροφο, και φιλοξενεί άιθουσες διδασκαλίας, γραφεία καθηγητών τις διοικητικές υπηρεσίες, βιβλιοθήκη με αναγνωστήριο, και αίθουσα Η/Υ. Στο δεύτερο κτήριο στον 1ο όροφο βρίσκονται γραφεία καθηγητών και αίθουσα πολλαπλών χρήσεων. Στο τμήμα λειτουργεί παράρτημα της ιδρυματικής βιβλιοθήκης του Πανεπιστημίου Πελοποννήσου με αναγνωστήριο και συλλογή που ειδικεύεται κυρίως στα πεδία της Πολιτικής Επιστήμης, των Διεθνών Σχέσεων. Η συλλογή της βιβλιοθήκης αριθμεί περισσότερους από 5400 τόμους. Στη βιβλιοθήκη λειτουργεί αναγνωστήριο και υπάρχουν Η/Υ γαι τους χρήστες καθώς και δύο σαρωτές βιβλίων μεγέθους Α3+ και Α2. Το τμήμα φιλοξενεί μία αίθουσα με περισσότερους από σαράντα σύγχρονους Η/Υ, και υπάρχει δυνατότητα εκτυπώσεων για εγγεγραμμένους χρήστες του Πανεπιστημίου. Επίσης διατίθεται σαρωτής εγγράφων. Το τμήμα αριθμεί δεκαοκτώ μέλη ΔΕΠ. Παυλόπουλος, Προκόπης. Καθηγητής, πρώην Πρόεδρος της Ελληνικής Δημοκρατίας. Nicholas Greenwood Onuf. Oμότιμος Καθηγητής του Florida International University Τσακαλογιάννης, Παναγιώτης. Καθηγητής. Μουσούρης, Σωτήριος. Τέως Αναπληρωτής Γ.Γ. ΟΗΕ. Christopher J. Hill, Sir Patrick Sheehy Professor of International Relations at the University of Cambridge Ιστότοπος Πανεπιστημίου Πελοποννήσου